text: Kui arvestada meie palgataset ja hindu restoranides, siis pole kahtlustki: Eestis on väljas söömine sigakallis. Kahe-kolmekäigulise koonerdamiseta õhtusöögi eest kahele, mille juurde kuuluvad ka kohv ja klaas majaveini, peab keskmise palga saaja välja käima peaaegu 10% oma teenistusest. Aga mõned väidavad lausa, et ka keskmist palka arvestamata, puht numbriliselt on meie restoranide hinnad kõrgemad kui mitmel pool mujal.